《暮云亭谒青莲先生祠》
宋代·赵公豫

学士风流不可名，暮云犹著古贤声。衣冠渺渺成黄土，松柏贤贤散紫英。

几见骑鲸寻皓月，当年披锦酌飞觥。遥遥岁序还思敬，祠宇重光俎豆情。

作者简介：（1135—1212）平江常熟人，字仲谦。高宗绍兴二十四年进士。历知仁和、馀姚、高邮军及真、常二州，累进集英殿修撰，以宝谟阁待制致仕。为官清苦廉正，常言但求为循吏，不求为健吏。有《燕堂类稿》。